
Ρύθμιση θεμάτων του Κέντρου Δικαστικών Σπουδών και του Επιμορ¬ 
φωτικού Ινστιτούτου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: Ί . 

α) Τις διατάξεις του άρθρου 74 παρ. 7 του Κώδικα οργανισμού δικα¬ 
στηρίων και κατάστασης δικαστικών λειτουργών (Ν. 1756/88, ΦΕΚ 
Α' 35) όπως τροποποιήθηκε με το άρθρο 12 Ν. 1868/1989, ΦΕΚ Α' 
230), 

β) την Τ. 1035/1031336/820/0006Α/27.4.90 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στους Υφυπουργούς Οικονομικών (ΦΕΚ 291/ 
Β/27.4.1990), 

γ) την γνωμοδότηση του Συμβουλίου Επικράτειας με τον αριθμό 
369/1990 και με πρόταση του Αντιπροέδρου της Κυβερνήσεως και 
Υπουργού Δικαιοσύνης και του Υφυπουργού των Οικονομικών, αποφα- 
! σίζουμε: 

ΚΕΦΑΛΑΙΟ Α' 

Κέντρο Δικαστικών Σπουδών 

’Αρθρο 1 

Συγκρότηση Διοικητικού Συμβουλίου 

1. Ο Υπουργός Δικαιοσύνης μέσα σε προθεσμία μηνός από τη δημο¬ 
σίευση του διατάγματος αυτού ζητεί από το Ανώτατο Δικαστικό Συμ¬ 
βούλιο, από τους Προέδρους των Νομικών Τμημάτων των νομικών 
σχολών όλων των Πανεπιστημίων του Κράτους, από την Ολομέλεια 
των δικηγορικών συλλόγων του Κράτους να προτείνουν, μέσα σε προθε¬ 
σμία μηνός, τα κατά τις παραγράφους 2 και 3 του άρθρου 74 του Κώ¬ 
δικα Οργανισμού Δικαστηρίων και Κατάστασης Δικαστικών Λειτουρ¬ 
γών, όπως ισχύει, πρόσωπα, με τους αναπληρωτές τους, για τη συ¬ 


γκρότηση του πρώτου διοικητικού και του πρώτου γνωμοδοτικού συμ¬ 
βουλίου του Κέντρου Δικαστικών Σπουδών (ΚΔΣ). Η πρόταση του 
Ανώτατου Διχαστικού Συμβουλίου που αφορά δικαστικούς λειτουργούς 
αποτελεί και απόφαση για την απόσπασή τους κατά την έννοια του εδ. β' 
της παραγ. 3 του άρθρου αυτού. 

2. Τρεις τουλάχιστον μήνες πριν από τη λήξη της τριετούς θητείας 
των μελών του διοικητικού και του γνωμοδοτικού συμβουλίου ο Υπουρ¬ 
γός Δικαιοσύνης προκαλεί, με την ίδια διαδικασία, πρόταση μελών για 
το Διοικητικό και το Γνωμοδοτικό Συμβούλιο του ΚΔΣ. 

3. Ο Υπουργός Δικαιοσύνης διορίζει το διοικητικό συμβούλιο (ΔΣ) 
και συγκροτεί το γνωμοδοτικό συμβούλιο του ΚΔΣ μέσα σε προθεσμία 
μηνός αφότου οι σχετικές προτάσεις περιέλθουν σ’ αυτόν. Με την ίδια 
απόφαση καθορίζεται αν η ανάθεση καθηκόντων του προέδρου και των 
μελών των συμβουλίων αυτών γίνεται παράλληλα με τα καθήκοντα της 
θέσης που τυχόν κατέχουν τα πρόσωπα αυτά στο δημόσιο τομέα ή απο¬ 
κλειστικά, οπότε εκδίδεται και προεδρικό διάταγμα για την απόσπασή» / 
τους από την κύρια θέση τους κατά τη διάρκεια της θητείας τους. 

4. Το Δ.Σ.: α) συγκαλείται από τον πρόεδρό του σε εναρκτήρια συνε¬ 

δρίαση μέσα σε προθεσμία μηνός από το διορισμό του. β) Συνεδριάζει^ 7 
τακτικά σε τακτές ημερομηνίες που ορίζονται απ’ αυτό και εκτάκτως, 
ύστερα από πρόσκληση του προέδρου του, οποτεδήποτε αυτός το κρίνει υ- 
αναγκαίο ή όταν ζητηθεί η σύγκλησή του από τον Υπουργό της Δικαιο--ο 
σύνης. Το γνωμοδοτικό συμβούλιο συγκαλείται από τον πρόεδρο όταν η 
σύγκλησή του αποφασισθεί από το Δ.Σ. : -,- 

5. Η πρόσκληση των μελών του διοικητικού και του γνωμοδοτικού 
συμβουλίου γίνεται με τον προσφορότερο κατά την κρίση του προέδρου 
τρόπο. Ο τόπος της συνεδρίασης ορίζεται στην πρόσκληση. Τα τακτικά 
μέλη που λείπουν ή κωλύονται για οποιοδήποτε λόγο αναπληρώνονται 
από τα αναπληρωματικά. Αν απουσιάζει ο πρόεδρος, τα καθήκοντά του 
ασκούνται από το αρχαιότερο δικαστικό μέλος. 

6. Το Δ.Σ. βρίσκεται σε απαρτία αν είναι παρόντα τρία τουλάχιστον 
μέλη. Οι αποφάσεις λαμβάνονται κατά την απόλυτη πλειοψηφία των 
παρόντων μελών. Σε περίπτωση ισοψηφίας υπερισχύει η γνώμη του 
προέδρου ή του νόμιμου αναπληρωτή του. 

7. Με απόφαση του Δ.Σ. που εγκρίνεται από τον Υπουργό Δικαιοσύ¬ 

νης μπορεί να καταρτισθεί ειδικός κανονισμός για τη σύγκληση και τον 
τρόπο λειτουργίας του Δ.Σ. ■ ' · 

Άρθρο 2 

Αρμοδιότητες του Δ.Σ. και του Προέδρου του 

1. Το Δ.Σ. του ΚΔΣ έχει τη γενική αρμοδιότητα για όλα τα θέματα 
που αφορούν το Κέντρο και τις υπηρεσιακές μονάδες του, εκτός από 
εκείνα που έχουν ανατεθεί σε άλλο όργανο. 

2. Ο Πρόεδρος του Δ.Σ. του ΚΔΣ διευθύνει τις συνεδριάσεις του και 
μεριμνά για την εκτέλεση των αποφάσεών του επικουρούμενος από τους 
διευθυντές των υπηρεσιακών μονάδων του Κέντρου. Προεδρεύει στις 
συνεδριάσεις του γνωμοδοτικού συμβουλίου, συντονίζει τη δράση όλων 
των οργάνων του ΚΔΣ και το εκπροσωπεί δικαστικούς και εξωδίκως. 
Μπορεί να αναθέτει την εκτέλεση ορισμένων καθηκόντων του σε έναν 
από τους διευθυντές που αναφέρονται στην παράγραφο 4 του άρθρου 74 

του Κώδικα Οργανισμού των δικαστηρίων και κατάστασης των δικα¬ 
στικών λειτουργών όπως ισχύει. 

3. Ο Πρόεδρος του Δ.Σ. υποβάλλει στον Υπουργό Δικαιοσύνης κατά 
τον Ιούλιο κάθε έτους έκθεση με τα πεπραγμένα του ΚΔΣ και των υπη¬ 
ρεσιακών μονάδων του, αναφέροντας και τις εκτιμήσεις του σχετικά με 
τις ανάγκες και το γενικότερο προγραμματισμό της λειτουργίας του Κέ¬ 
ντρου και των μονάδων του για την αρτιότερη εκπλήρωση των σκοπών 
τους. 


Άρθρο 3 

Υπάλληλοι του Κέντρου Δικαστικών Σπουδών 

1. Ως υπάλληλοι του ΚΔΣ αποσπώνται με απόφαση του Υπουργού 
Δικαιοσύνης, ύστερα από πρόταση του Προέδρου του και μετά σύμφωνη 
γνώμη του οικείου δικαστικού συμβουλίου, έως πέντε δικαστικοί υπάλ¬ 
ληλοι από αυτούς που υπηρετούν στα πολιτικά και ποινικά δικαστήρια 
και στις εισαγγελείς Αθηνών. Ο χρόνος της απόσπασης ορίζεται στην 
απόφαση, με την οποία ρυθμίζεται και κάθε αναγκαία λεπτομέρεια. 

2. Οι υπάλληλοι που έχουν αποσπασθεί στο ΚΔΣ αποτελούν τη γραμ¬ 
ματεία του και έργο έχουν να τηρούν τα πρακτικά των συνεδριάσεων του 
Διοικητικού και του Γνωμοδοτικού Συμβουλίου, να διεκπεραιώνουν τη 
σχετική αλληλογραφία, να τηρούν το αρχείο του ΚΔΣ και να παρέχουν 
τα όργανά του κάθε άλλη γραμματειακή υποστήριξη. 

3. Προϊστάμενος της γραμματείας είναι ο Πρόεδρος του Δ.Σ. του 
ΚΔΣ. 

Άρθρο 4 

Οικονομική διαχείριση του ΚΔΣ 

Ως προς τις αμοιβές του διδακτικού Προσωπικού, τους πόρους του 
ΚΔΣ, την οικονομική διαχείριση, τις προμήθειες, την εκτέλεση έργων 
για τις ανάγκες του, την κατάρτιση του ετήσιου προϋπολογισμού, απο¬ 
λογισμού, ισολογισμού, την έγκριση δαπανών και κάθε (άλλη συναφή 
ρύθμιση, εφαρμόζεται η διάταξη του άρθρου 74 παρ. 5 του Ν. 1756/ 
88, όπως αντικαταστάθηκε από το άρθρο 12 του Ν. 1868/89 και συ¬ 
μπληρωματικούς αναλόγως οι διατάξεις των άρθρων 8 παρ. 4 και 13 
του Ν. 1388/1983 για την ίδρυση του Εθνικού Κέντρου Δημόσιας 
Διοίκησης. 

Άρθρο 5 

Μεταβατική διάταξη 

Έως την έναρξη της λειτουργίας και των λοιπών μονάδων του ΚΔΣ 
τα παραπάνω όργανά του ασκούν τις αρμοδιότητές τους μόνο ως προς 
το επιμορφωτικό Ινστιτούτο. 


ΚΕΦΑΛΑΙΟ Β' 

Ινστιτούτο Επιμόρφωσης 
Άρθρο 6 

Μετεκπαίδευση - ενημέρωση δικαστικών λειτουργών και σεμινάρια για 
δικαστικούς υπαλλήλους 

1. Το Ινστιτούτο Επιμόρφωσης έχει ως αποστολή την περιοδική με¬ 
τεκπαίδευση των δικαστικών και εισαγγελικών λειτουργών και των δι¬ 
καστικών υπαλλήλων, με στόχο την ανάπτυξη της επιστημονικής κα¬ 
τάρτισης και της αποδοτικότητάς τους και τη διεύρυνση του πνευματι¬ 
κού τους ορίζοντα. 

2. Η μετεκπαίδευση των δικαστικών και εισαγγελικών λειτουργών 
περιλαμβάνει ιδίως: α) διδασκαλία της μεθόδου εντοπισμού των νομι¬ 
κών ζητημάτων, εκτίμησης και νομικού χαρακτηρισμού των ισχυρι¬ 
σμών και αιτήσεων των διαδίκων, ερμηνείας των δικαιοπραξιών, αξιο¬ 
λόγησης των αποδείξεων, διάσκεψης, σύνταξης των αποφάσεων και 
χρήσης των κατάλληλων επιστημονικών βοηθημάτων και της νομολο¬ 
γίας, β) επιμόρφωση σε ειδικούς κλάδους του δικαίου, ιδίως του εργατι¬ 
κού, του ειδικού ενοχικού, του δικαίου των εταιριών και των μεταφο¬ 
ρών, της αναγκαστικής εκτέλεσης του ειδικού ποινικού, της ποινικής δι¬ 
κονομίας, του δικαίου ευρωπαϊκών κοινοτήτων και στην ανακριτική, γ) 
διδασκαλία στοιχείων λογιστικής και δ) διδασκαλία των κανόνων δικα¬ 
στικής δεοντολογίας, συμπεριφοράς, διεύθυνσης διαδικασίας, δικαστι¬ 
κού ήθους, καθώς και δικαστικής ψυχολογίας. 

3. Στην κατά την προηγούμενη παράγραφο μετεκπαίδευση υποβάλ¬ 
λονται οι δικαστικοί και εισαγγελικοί λειτουργοί του πρώτου βαθμού δι¬ 
καιοδοσίας. Οι εφέτες και αντεισαγγελείς εφετών ενημερώνονται ιδίως 
σε θέματα ερμηνευτικής, σε οργανωτικά προβλήματα και σε γενικότερα 
ζητήματα εφαρμογής του δικαίου και απονομής της δικαιοσύνης. 


4. Η μετεκπαίδευση γίνεται από δικαστικούς και εισαγγελικούς λει¬ 
τουργούς από το βαθμό του εφέτη ή αντεισαγγελέα εφετών και άνω και 
από καθηγητές ανώτατων εκπαιδευτικών ιδρυμάτων, οι οποίοι επιλέ¬ 
γονται από το διοικητικό συμβούλιο του Κέντρου Δικαστικών Σπουδών 
(ΚΔΣ). Η ενημέρωση των ανώτερων δικαστικών λειτουργών γίνεται 
από μέλη του Αρείου Πάγου και της Εισαγγελίας του και από καθηγη¬ 
τές ανώτατων εκπαιδευτικών ιδρυμάτων, που καλούνται από το διοικη¬ 
τικό συμβούλιο του ΚΔΣ. 

5. Τα σεμινάρια για τους δικαστικούς γραμματείς αναφέρονται ιδίως 
σε θέματα συναφή προς τις αρμοδιότητες και τα καθήκοντά τους, όπως 
ιδίως στη σύνταξη πρακτικών εκθέσεων, στη νομιμοποίηση των διαδί¬ 
κων και των πληρεξουσίων τους, στην τήρηση βιβλίων και αρχείων, 
στην κατάρτιση και ενημέρωση δικογραφιών, καθώς και σε αρχές δεο¬ 
ντολογίας και συμπεριφοράς. Τα σεμινάρια αυτά γίνονται από δικαστι¬ 
κούς και εισαγγελικκούς λειτουργούς που επιλέγονται από το διοικητικό 
Συμβούλιο του ΚΔΣ. Ως προς τα σεμινάρια αυτά εφαρμόζονται κατά τα 
λοιπά οι διατάξεις που ισχύουν για τη μετεκπαίδευση των δικαστικών 
λειτουργών. 

6. Το Δ.Σ. του ΚΔΣ μεριμνά για τη μετεκπαίδευση των δικαστικών 
και εισαγγελικών λειτουργών, για την οργάνωση των προγραμμάτων 
ενημέρωσης των εφετών και αντεισαγγελέων εφετών και για τα σεμινά¬ 
ρια προς τους δικαστικούς γραμματείς. Οι κατηγορίες και ο αριθμός 
των μετεκπαιδευτέων δικαστικών και εισαγγελικών λειτουργών καθο¬ 
ρίζονται εκάστοτε από το Ανώτατο Δικαστικό Συμβούλιο. Βάσει της 
απόφασής της αυτής το Δ.Σ. του ΚΔΣ καταρτίζει τους σχετικούς πίνα¬ 
κες. Περαιτέρω το ΔΣ καθορίζει ιδίως: α) τα θέματα, το είδος και τον 
τρόπο της μετεκπαίδευσης, τα πρόσωπα στα οποία θα ανατεθεί αυτή, 
επιλέγοντας τους καταλληλότερους στους οποίους και αναθέτει ορι¬ 
σμένη ύλη, διδακτέα σε ορισμένο χρόνο, καταρτίζοντας το συνολικό πρό¬ 
γραμμα και ρυθμίζοντας κάθε άλλη αναγκαία λεπτομέρεια, β) τα προ¬ 
γράμματα ενημέρωσης των εφετών και αντεισαγγελέων εφετών, γ) τα 
σεμινάρια για τους δικαστικούς γραμματείς, κανονίζοντας κάθε σχετική 
λεπτομέρεια. Επίσης το Δ.Σ. γνωμοδοτεί για τις αίθουσες των δικαστι¬ 
κών καταστημάτων ή των ανώτατων εκπαιδευτικών ιδρυμάτων ή του 
Εθνικού Κέντρου Δημόσιας Διοίκησης στις οποίες θα γίνεται η μετεκ¬ 
παίδευση και τα σεμινάρια για την έκδοση της απόφασης που προβλέπε- 
ται από την παράγραφο 6 του άρθρου 74 του Κώδικα Οργανισμού των 
δικαστηρίων και κατάστασης των δικαστικών λειτουργών. 

7. Στους μετεκπαιδευόμενους που μετέχουν στα προγράμματα και 
μετακινούνται για το σκοπό αυτό εκτός έδρας καταβάλλεται αποζημί¬ 
ωση, σύμφωνα με τις εκάστοτε ισχύουσες διατάξεις για την εκτός έδρας 
μετακίνηση των δημοσίων υπαλλήλων. 

8. Προκειμένου να πραγματοποιηθούν τα προγράμματα του Ινστι¬ 
τούτου εγγράφονται στον προϋπολογισμό του ΚΔΣ οι απαιτούμενες πι¬ 
στώσεις για την αντιμετώπιση κάθε αναγκαίας δαπάνης, ιδίως η απο¬ 
ζημίωση που προβλέπει η προηγούμενη παράγραφος, η αμοιβή του δι¬ 
δακτικού προσωπικού, η αποζημίωση των μελών ομάδων εργασίας η 
δαπάνη για την προμήθεια αναλώσιμου και μη υλικού. 

9. Το Ινστιτούτο αποτελεί φορέα επαγγελματικής κατάρτισης, δεν 
χορηγεί τίτλο σπουδών και είναι ανεξάρτητο από την εκπαίδευση που 
παρέχουν τα κάθε μορφής ιδρύματα ανώτερης ή ανώτατης εκπαίδευσης 
είτε προπτυχιακής είτε μεταπτυχιακής. 

10. Τα προγράμματα μετεκπαίδευσης και ενημέρωσης καθορίζονται 
κάθε χρόνο από το Δ.Σ. του Κέντρου ύστερα από εισήγηση του γνωμο- 
δοτικού συμβουλίου στα πλαίσια των γενικών κατευθύνσεων της πρώ¬ 
της παραγράφου αυτού του άρθρου. Τα προγράμματα διαρκούν έως 
τέσσερις μήνες και αφορούν όλους τους δικαστικούς και εισαγγελικούς 
λειτουργούς πρώτου και δεύτερου βαθμού και όλες τις κατηγορίες δικα¬ 
στικών υπαλλήλων. Τα σεμινάρια για τους δικαστικούς υπαλλήλους 
μπορεί να γίνονται συγχρόνως ή διαδοχικά σε διάφορους τόπους στις 
έδρες περιφερειακών εφετείων ή στο Κέντρο. 

Το Ινστιτούτο μπορεί να συνεργάζεται και να οργανώνει προγράμ¬ 
ματα επιμόρφωσης με άλλους εκπαιδευτικούς φορείς ημεδαπής ή αλλο¬ 
δαπής. 

11. Η συμμετοχή των δικαστικών και εισαγγελικών λειτουργών και 
των δικαστικών υπαλλήλων στα προγράμματα του Ινστιτούτου είναι 
υποχρεωτική. Η παρακολούθηση της μετεκπαίδευσης ή των σεμιναρίων 
μπορεί, ύστερα από εισήγηση του διευθυντή του Ινστιτούτου προς το όρ¬ 
γανο που διευθύνει το δικαστήριο ή την εισαγγελία να δικαιολογεί την 
μερική ή ολική απαλλαγή του δικαστικού ή εισαγγελικού λειτουργού ή 
του δικαστικού υπαλλήλου από τα καθήκοντά τους, κατά τη χρονική πε¬ 
ρίοδο της παρακολούθησης. 

12. Με απόφαση του Δ.Σ. του ΚΔΣ που εγκρίνεται από τον Υπουργό 
Δικαιοσύνης μπορεί να καταρτισθεί ειδικός κανονισμός σχετικά με τις 
τεχνικής φύσεως λεπτομέρειες της λειτουργίας του Ινστιτούτου. 

Άρθρο 7 

Διευθυντής του Ινστιτούτου 

Όργανο διοίκησης του Ινστιτούτου Επιμόρφωσης είναι ο διευθυντής 
του Ινστιτούτου. 

Στη θέση αυτή τοποθετείται με απόφαση του Ανώτατου Δικαστικού 
Συμβουλίου ύστερα από ερώτημα του Υπουργού Δικαιοσύνης δικαστι¬ 
κός ή εισαγγελικός λειτουργός με βαθμό τουλάχιστον Προέδρου ή Ει¬ 
σαγγελέα Εφετών για χρονικό διάστημα που καθορίζεται στην απόφαση 
του ΑΔΣ. Με την ίδια απόφαση μπορεί να προβλέπεται και η μερική ή 
ολική απαλλαγή του τοποθετούμενου ως διευθυντού από τα δικαστικά 
του καθήκοντα. 

Ο διευθυντής: α) αποφασίζει για όλα τα ζητήματα διοίκησης και δια¬ 
χείρισης του Ινστιτούτου εκτός από εκείνα για τα οποία η αρμοδιότητα 
έχει ανατεθεί σε άλλο όργανο, β) εισηγείται στο Δ.Σ. του Κέντρου τα 
αναγκαία μέτρα για την εκπλήρωση των σκοπών του Ινστιτούτου, για 
την κατανομή των μέσων που βρίσκονται στη διάθεσή του, για τη διά¬ 
θεση των σχετικών χρηματικών κονδυλίων καθώς και για το πρό¬ 
γραμμα προμηθειών του Ινστιτούτου, γ) επιμελείται την εκτέλεση των 
αποφάσεων του Δ.Σ. του Κέντρου που αφορούν το Ινστιτούτο, δ) καταρ¬ 
τίζει συνοπτική έκθεση για κάθε μετεκπαιδευόμενο η οποία τίθεται στον 
υπηρεσιακό του φάκελλο, ε) αλληλογραφεί με τις λοιπές υπηρεσίες του 
Κέντρου και τις άλλες διοικητικές αρχές, στ) εγκρίνει τις δαπάνες της 
Σχολής και αποφασίζει για τις προμήθειες και εκτελέσεις έργων μέχρις 
ορισμένου ποσού, το οποίο καθορίζεται και αναπροσαρμόζεται από το 
Δ.Σ. του Κέντρου, ζ) υπογράφει τα σχετικά χρηματικά εντάλματα και 
πράξεις, τις διακηρύξεις δημοπρασίας, τους τίτλους είσπραξης χρημά¬ 
των, τις συμβάσεις καθώς και κάθε άλλο έγγραφο σχετικό με τη διά¬ 
θεση των κονδυλίων του Ινστιτούτου, η) συγκροτεί ομάδες εργασίας για 
τη μελέτη ειδικών θεμάτων. Στους δικαστικούς γραμματείς που παρα¬ 
κολούθησαν σεμινάρια χορηγείται σχετική βεβαίωση αντίγραφο της 
οποίας τίθεται στον υπηρεσιακό τους φάκελο. Το Δ.Σ. του Κέντρου με 
απόφασή του ορίζει τον τρόπο αναπληρώσεως του διευθυντή όταν αυτός 
δεν υπάρχει, απουσιάζει ή κωλύεται. 

Στο έργο του ο διευθυντής του Ινστιτούτου επικουρείται από τους 
υπαλλήλους της γραμματείας του Κέντρου. 

Στον Αντιπρόεδρο της Κυβερνήσεως και Υπουργό Δικαιοσύνης ανα¬ 
θέτουμε την δημοσίευση και εκτέλεση του παρόντος διατάγματος. 

Αθήνα, 14 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ Ο ΥΦΥΠΟΥΡΓΟΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΟΙΚΟΝΟΜΙΚΩΝ 

ΑΘΑΝ. ΚΑΝΕΛΛΟΠΟΥΛΟΣ ΠΑΝ. ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 307 (2) 

Καθορισμός όρων και προϋποθέσεων για την οργάνωση και λειτουργία 
νεκροταφείων μικρών ζώων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περίπτωσης β της παραγράφου 2 του άρθρου 32 
του Ν. 1845/1989 «Ανάπτυξη και αξιοποίηση της αγροτικής έρευνας 
και τεχνολογίας - Δασοπροστασία και άλλες διατάξεις» (102 Α). 

2. Την Υ1081/21.5.1990 απόφαση του Πρωθυπουργού «Ορισμός 
αρμοδιοτήτων του Αναπληρωτή Υπουργού Γεωργίας Παν. Χατζηνικο- 
λάου» (327 Β). 

3. Την 383/1990 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Γεωργίας, αποφασίζουμε: 

Άρθρο 1 
Ορισμοί 

Για την εφαρμογή του παρόντος διατάγματος οι ακόλουθοι όροι 
έχουν την εξής έννοια: 


α) Νεκροταφείο μικρών ζώων: Η εδαφική περιοχή που χρησιμοποιεί¬ 
ται για να ενταφιάζονται τα μικρά ζώα ή να αποτεφρώνονται τα πτώ¬ 
ματά τους. 

β) Μικρά ζώα: Ως μικρά ζώα νοούνται οι σκύλοι, οι γάτες, τα κουνέ¬ 
λια, τα διακοσμητικά και ωδικά πτηνά και γενικά τα μικρά οικιακά ζώα 
συντροφιάς. 

Άρθρο 2 

Άδεια λειτουργίας νεκροταφείου μικρών ζώων 

Η άδεια λειτουργίας νεκροταφείου μικρών ζώων χορηγείται από τον 
οικείο Νομάρχη, ύστερα από αίτηση του ενδιαφερομένου προς την οικεία 
κτηνιατρική υπηρεσία, και εκδίδεται μετά από εισήγηση της αρμόδιας 
κτηνιατρικής υπηρεσίας και γνωμάτευση πενταμελούς επιτροπής, η 
οποία αποτελείται από: 

α) Τον Δ/ντή της Κτηνιατρικής Υπηρεσίας ή το νόμιμο αναπληρωτή 
του. 

β) Τον γιατρό υγιεινολόγο ή υγιεινολόγο μηχανικό ή τον επόπτη δη¬ 
μόσιας υγιεινής της Δ/νσης ή του Τμήματος Υγιεινής της οικείας Νο- 
μαρχίας. 

γ) Τον υπεύθυνο Περιβάλλοντος του Τμήματος Πολεοδομίας και Πο- 
λεοδομικών Εφαρμογών της οικείας Νομαρχίας και εάν δεν υπάρχει του 
ΥΠΕΧΩΔΕ. 

δ) Τον εκπρόσωπο της Τοπικής Αυτοδιοίκησης που ορίζεται από την 
Τοπική Επιτροπή Δήμων και Κοινοτήτων. 

ε) Τον εκπρόσωπο της οικείας Αστυνομικής Αρχής. 

Η αίτηση του ενδιαφερομένου θα συνοδεύεται από τοπογραφικό σχε¬ 
διάγραμμα του οικοπέδου και των κτισμάτων, εγκεκριμένο από την αρ¬ 
μόδια υπηρεσία της πολεοδομίας της οικείας Νομαρχίας. 

Άρθρο 3 

θέση νεκροταφείου 

Τα νεκροταφεία μικρών ζώων πρέπει να απέχουν: 

α) Χίλια (1000) μέτρα τουλάχιστον από το άκρο εγκεκριμένου σχε¬ 
δίου πόλεως ή Γ ενικού Πολεοδομικού Σχεδιασμού ή από τό όριο οικι¬ 
σμών μέχρι 2000 κατοίκων. 

β) Πεντακόσια (500) μέτρα τουλάχιστον από τουριστικές εγκατα¬ 
στάσεις, νοσοκομεία, ευαγή ιδρύματα και βιοτόπους με τη δυνατότητα η 
πιο πάνω απόσταση για συγκεκριμένες περιπτώσεις να μειώνεται ή να 
αυξάνεται κατ’ ελάχιστο ανάλογα με τη μορφολογία του εδάφους της 
περιοχής. ' - 

γ) Εκατό (100) μέτρα από μεμονωμένες κατοικίες, φρέατα, κτηνο- 
τροφικές εκμεταλλεύσεις, σφαγεία και φυραματοποιεία γενικά. 

δ) Πενήντα (50) μέτρα από πηγές ποσίμου ύδατος. 

Άρθρο 4 

Έδαφος 

Το έδαφος των νεκροταφείων μικρών ζώων πρέπει να είναι λεπτό¬ 
κοκκο και πορώδες. Αποκλείονται τα χαλικώδη, ρωγμώδη, συμπαγή 
και καθαρά αργιλώδη εδάφη. 

Ο υπεδάφιος υδροφόρος ορίζοντας σε καμία περίπτωση δεν πρέπει να 
ανέβει σε στάθμη ψηλότερη των 2,50 μ. κάτω από την επιφάνεια του 
εδάφους. 

Άρθρο 5 

Έκταση 

Η ελάχιστη συνολική εδαφική έκταση για τή λειτουργία νεκροταφείου 
μικρών ζώων ορίζεται σε ένα (1) στρέμμα. 

Άρθρο 6 
Διαμόρφωση 

Τα νεκροταφεία μικρών ζώων πρέπει να περιφράσσονται με τοίχο, ή 
άλλη περίφραξη, ύψους ενός (1) μέτρου, που να εμποδίζει αποτελεσμα¬ 
τικά την είσοδο σ’ αυτά ατόμων ή ζώων. 

Μέσα από την περίφραξη πρέπει να φυτεύονται δένδρα και θάμνοι για 
τη δημιουργία πράσινης ζώνης και να κατασκευάζονται δρόμοι για τη 
λειτουργικότητα του νεκροταφείου. .· 

Άρθρο 7 ' 

Τάφοι - Κλίβανοι 

. Οι διαστάσεις των τάφων πρέπει να είναι ανάλογοι με το μέγεθος του 
ζώου και όχι μικρότερες των 0,50 μετρ, μήκος χ 0,30 πλάτος χ 0.80 
βάθος. 

Τα νεκροταφεία μικρών ζώων που διαθέτουν κλίβανο για την αποτέ¬ 
φρωση των πτωμάτων των ζώων, λειτουργούν σύμφωνα με τις διατά¬ 
ξεις του Ν. 1650/1986 «για την την προστασία του περιβάλλοντος» 
(160Α). 

Άρθρο 8 * 

Χώροι διοίκησης 

Κάθε νεκροταφείο μικρών ζώων πρέπει να διαθέτει: 
α) Χώρο για γραφείο 
β) Αποθήκη για υλικά και εργαλεία και 
γ) Χώρο υγιεινής. 

Άρθρο 9 

Ύδρευση - Αποχέτευση - Αποστράγγιση 

Τα νεκροταφεία μικρών ζώων πρέπει να διαθέτουν δίκτυο ύδρευσης 
και σε περίπτωση που είναι συνδεδεμένα με το κεντρικό δίκτυο της πό¬ 
λης, να έχουν ενδιάμ εση ιδιαίτερη δεξαμενή διανομής, για να διακόπτε¬ 
ται η απευθείας επικοινωνία με το δίκτυο. 

Τα λύματα των νεκροταφείων μικρώων ζώων θα αποχετεύονται κα¬ 
νονικά μέσα σε στεγανό βόθρο. 

Τα νεκροταφεία μικρών ζώων να αποστραγγίζονται καλά από τα 
βρόχινα νερά ώστε ν« μη σχηματίζονται μέσα σ’ αυτά στάσιμα νερά. 

Στον Υπουργό Αναπληρωτή Γεωργίας αναθέτουμε τη δημοσίευση 
και εκτέλεση του ποφόντος διατάγματος. 

Αθήνα, 6 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛ. ΥΠΟΥΡΓΟΣ ΓΕΩΡΓΙΑΣ 

ΠΑΝ ΧΑΤΖΗ ΝΙΚΟΛΑΟΥ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 3 ) 

Πράξη 110 της 14 Σεπτεμβρίου 1990 
Έγκριση σύναψης μακροπρόθεσμου δανείου της ΔΕΗ σε συνάλλαγμα 

ύψους μέχρι του ποσού των 115 ϋ 150 εκ. με κοινοπραξία αλλοδα¬ 
πών Τραπεζών, για την κάλυψη μέρους του επενδυτικού της προ¬ 
γράμματος έτους 1990. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις της παρ. 3 του άρθρου 3 του Ν. 1468/1950 «περί 
ιδρύσεως Δημοσίας Επιχειρήσεως Ηλεκτρισμού», όπως αυτή αντικατα- 
στάθηκε με το άρθρο 3 του ΑΝ 1672/1951 και κυρώθηκε με το Ν. 
2113/1952. 

β. Την αριθ. 1788/17.8.90 Πράξη του Διοικητή της Τράπεζας της 
Ελλάδος. 

γ. Την αριθ. Δ5-ΗΛ/Β/Φ 44/83/21011/6.9.90 εισήγηση του 
Υπουργού Βιομηχανίας, Ενέργειας και Τεχνολογίας, αποφασίζει: 

1. Την έγκριση σύναψης εκ μέρους της ΔΕΗ μακροπρόθεσμου δα¬ 
νείου σε συνάλλαγμα ύψους μέχρι του ποσού των ϋδ ϋ 150 εκατομ., με 
κοινοπραξία (αλλοδαπών Τραπεζών και συντονίστρια Τράπεζα την ΤΗΕ 
δϋΜΙΤΟΜΟ ΒΑΝΚ, ΕΙΜΙΤΕ0 για την κάλυψη μέρους των δαπανών 
του επενδυτικού της προγράμματος έτους 1990, με τους βασικούς 
όρους που αναφέρονται στην Πράξη του Διοικητή της Τράπεζας της Ελ¬ 
λάδος αριθ. 1788/17.8.90 και με τους λοιπούς που θα συμφωνήσουν 
μεταξύ τους τα μέρη·. 

2. Την εξουσιοδότηση του Υπουργού Οικονομικών να διαβεβαιώσει 
τις δανείστριες Τράπεζες εκ μέρους του Ελληνικού Δημοσίου με επι¬ 
στολή του προς αυτές, που θα δημοσιευθεί στην Εφημερίδα της Κυβερ- 
νήσεως, ότι δε θα ληφθούν κυβερνητικά ή άλλα μέτρα με τα οποία θα 
χειροτερεύει η οικονομική θέση της ΔΕΗ και θα παρακωλύεται η εκπλή¬ 
ρωση των υποχρεώσεών της που θα απορρέουν από τη σχετική δα¬ 
νειακή σύμβαση. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




